Melnā spulgpiepe

Melnā spulgpiepe (Inonotus obliquus, vairāk zināma kā čaga vai melnā bērzu piepe) ir neēdama spulgpiepju ģints parazītsēne. Pieder pie ārstniecības sēnēm. Sastopama Eiropas ZA (tai skaitā Latvijā), Krievijā un Kanādā.

Populārais spulgpiepes nosaukums “čaga” cēlies no somugru tautas komi valodas Eiropas ziemeļaustrumos un pasaulē izplatījies ar krievu valodas starpniecību.

Parazitē uz bērziem, retos gadījumos arī citiem kokiem (īpaši alkšņiem). Sporas inficē koku ievainojumu vietas, tajās sāk attīstīties micēlijs, kas uzsūc no koka barības vielas. Koks lēnām aiziet bojā. Pēc tā nāves sākas sēnes vairošanās cikls. Kokā attīstās sēnes augļķermenis, kas izplata sporas uz dzīvajiem kokiem.

Latvijā pazīstamākā ārstniecības sēne, galvenokārt tādēļ, ka gandrīz vienīgā Latvijā sastopamā, bet pasaulē tiek izmantota retāk salīdzinājumā ar Ķīnas milteni, lakas plakanpiepi vai ežu dižadateni.

Lai gan sēne ir koku kaitēklis, mežsaimniecībā to dažkārt uzskata par vēlamu, jo čagas vērtība tirgū ir salīdzinoši augsta un, piemēram, Somijā mazproduktīvos bērzu mežos to ieteic audzēt speciāli.

 Ārstnieciskās īpašības 
Medicīnā izmanto micēlija ārējo cieto kārtu. Irdenā iekšpuse ir nevērtīga. Čagai piedēvē antibakteriālas, pretiekaisuma, pretaudzēju, pretvīrusu, imūnstimulējošas un aknas tonizējošas īpašības.Latvijas Šitake sēņu audzētāju asociācija . Atjaunināts: . Pētījumos noteikta pretvēža vielu klātbūtne čagā; 2022. gadā Igaunijā veikts pētījums parādīja, ka bioloģiski aktīvo vielu daudzums čagā bieži ir stipri svārstīgs.

Sēnes sastāvā ir 7% minerālvielu, no kurām vislielākajos daudzumos ir mangāns.Kas īsti ir čaga un kā tā var palīdzēt cilvēku veselībai?, lsm.lv. Atjaunināts: . Tāpat kā daudzām citām ārstniecības sēnēm, arī čagai bioloģiski aktīvās vielas ir polisaharīdi un triperpenoīdi. Sēnes sastāvā ir arī melanīns (atbildīgs par melno krāsu), kā arī skābeņskābe ļoti lielos daudzumos, tāpēc to neiesaka lietot pārmērīgi.

 Atsauces 

Kategorija:Bazīdijsēnes
Kategorija:Neēdamās sēnes
Kategorija:Ārstniecības sēnes